Azərbaycanda hava şəraiti kəskin pisləşəcək - XƏBƏRDARLIQ - Medianews
Azərbaycanda hava şəraiti kəskin pisləşəcək – XƏBƏRDARLIQ
Nəşr edilib: 2015/12/02 14:40 Rubrika: Hava Baxış sayı: 593 Müəllif: Turan
Ekologiya və Təbii Sərvətlər Nazirliyinin Milli Hidrometeorologiya Departamentindən Modern.az-a verilən məlumata görə, bir neçə gün davam edən mülayim hava şəraiti dekabrın 3-dən başlayaraq pisləşəcək.
Bakıda və Abşeron yarımadasında hava şəraitinin kəskin dəyişəcəyi, dekabrın 6-dək qeyri-sabit keçəcəyi, arabir yağıntılı, ayrı-ayrı yerlərdə intensiv olacağı gözlənilir. Dekabrın 4-də gecə və səhər yarımadanın bəzi yerlərində yağışın sulu qara keçəcəyi ehtimalı var. Güclü şimal-qərb küləyi əsəcək. Havanın temperaturu ötən günlərlə müqayisədə tədricən 5-10 dərəcə aşağı enəcək.
Azərbaycanın rayonlarında dekabrın 3-dən başlayaraq dekabrın 6-dək hava şəraitinin qeyri-sabit keçəcəyi, arabir yağış yağacağı, bəzi yerlərdə intensiv olacağı, dağlıq rayonlarda sulu qara, qara keçəcəyi gözlənilir. Havanın temperaturu ötən günlərlə müqayisədə tədricən 4-6 dərəcə aşağı enəcək. Çaylarda sululuğun artacağı ehtimal olunur.
Nazirlikdən xəbərdarlıq – Hava kəskin soyuyacaq, qar…
Nazirlikdən daha bir xəbərdarlıq – Güclü külək…
Azərbaycana qar yağacaq- Temperatur 8 dərəcə…